CELEX: 32017D1541
Language: et
Date: 2017-07-17 00:00:00
Title: Nõukogu otsus (EL) 2017/1541, 17. juuli 2017, mis käsitleb osoonikihti kahandavate ainete Montreali protokolli Kigali muudatuse Euroopa Liidu nimel sõlmimist

14.9.2017   
            
            
               ET
            
            
               Euroopa Liidu Teataja
            
            
               L 236/1
            
         NÕUKOGU OTSUS (EL) 2017/1541,
   17. juuli 2017,
   mis käsitleb osoonikihti kahandavate ainete Montreali protokolli Kigali muudatuse Euroopa Liidu nimel sõlmimist
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõike 6 teise lõigu punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Liit on nõukogu otsusega 88/540/EMÜ (2) ühinenud osoonikihi kaitsmise Viini konventsiooniga (edaspidi „Viini konventsioon“) ja osoonikihti kahandavate ainete Montreali protokolliga (edaspidi „Montreali protokoll“). Hiljem kiideti heaks Montreali protokolli järgmised muudatused: esimene muudatus nõukogu otsusega 91/690/EMÜ, (3) teine muudatus nõukogu otsusega 94/68/EÜ, (4) kolmas muudatus nõukogu otsusega 2000/646/EÜ (5) ning neljas muudatus nõukogu otsusega 2002/215/EÜ (6).
            
         
               (2)
            
            
               Montreali protokolli osaliste 28. koosolekul, mis toimus 10.–15. oktoobrini 2016 Rwandas Kigalis, võeti vastu Montreali protokolli täiendava muudatuse tekst (edaspidi „Kigali muudatus“), millega lisati Montreali protokolli kontrollimeetmete hulka fluorosüsivesinike tarbimise ja tootmise järkjärguline vähendamine.
            
         
               (3)
            
            
               Fluorosüsivesinike tootmise ja tarbimise järkjärguline vähendamine on vajalik selleks, et vähendada nende ainete mõju kliimamuutustele ja takistada nende piiramatut kasutuselevõttu, eriti arenguriikides.
            
         
               (4)
            
            
               Kigali muudatus on vajalik selleks, et aidata rakendada nõukogu otsusega (EL) 2016/1841 (7) heakskiidetud Pariisi kokkulepet eesmärgi osas hoida üleilmne temperatuuri tõus tunduvalt alla 2 °C võrreldes industriaalühiskonna eelse tasemega ning jätkata jõupingutusi, et piirata temperatuuri tõusu veelgi, et see jääks 1,5 °C piiresse võrreldes industriaalühiskonna eelse tasemega.
            
         
               (5)
            
            
               Liidu pädevus Viini konventsiooni ja Montreali protokolliga hõlmatud küsimustes on alates 1988. aastast märkimisväärselt arenenud. Viini konventsiooni artikli 13 lõike 3 kohaselt tuleks hoiulevõtjale nende küsimustega seoses ka kõikidest liidu pädevuse ulatuse olulistest muutustest teatada.
            
         
               (6)
            
            
               Liit on juba vastu võtnud õigusakte küsimustes, mis on hõlmatud Kigali muudatusega, sealhulgas Euroopa Parlamendi ja nõukogu määruse (EL) nr 517/2014 (8).
            
         
               (7)
            
            
               Kigali muudatus tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Osoonikihti kahandavate ainete Montreali protokolli Kigali muudatus kiidetakse Euroopa Liidu nimel heaks.
   Samuti kiidetakse heaks Viini konventsiooni artikli 13 lõike 3 kohane pädevust käsitlev deklaratsioon.
   Kigali muudatuse ning pädevust käsitleva deklaratsiooni tekstid on lisatud käesolevale otsusele.
   Artikkel 2
   Nõukogu eesistuja määrab isiku(d), kes on volitatud liidu nimel hoiule andma Viini konventsiooni artikli 13 lõikes 1 sätestatud heakskiitmiskirja koos pädevust käsitleva deklaratsiooniga (9).
   Artikkel 3
   Käesolev otsus jõustub järgmisel päeval pärast selle vastuvõtmist.
   
      Brüssel, 17. juuli 2017
      
         
            Nõukogu nimel
         
         
            eesistuja
         
         T. TAMM
      
   
   
      (1)  5. juuli 2017. aasta nõusolek (Euroopa Liidu Teatajas seni avaldamata).
   
      (2)  Nõukogu 14. oktoobri 1988. aasta otsus 88/540/EMÜ, mis käsitleb osoonikihi kaitsmist käsitleva Viini konventsiooni ja osoonikihti kahandavate ainete Montreali protokolli sõlmimist (EÜT L 297, 31.10.1988, lk 8).
   
      (3)  Nõukogu 12. detsembri 1991. aasta otsus 91/690/EMÜ, mis käsitleb 1990. aasta juunis protokolliosaliste poolt Londonis vastu võetud muudatuse tegemist osoonikihti kahandavate ainete Montreali protokollis (EÜT L 377, 31.12.1991, lk 28).
   
      (4)  Nõukogu 2. detsembri 1993. aasta otsus 94/68/EÜ osoonikihti kahandavate ainete Montreali protokolli muudatuse sõlmimise kohta (EÜT L 33, 7.2.1994, lk 1).
   
      (5)  Nõukogu 17. oktoobri 2000. aasta otsus 2000/646/EÜ osoonikihti kahandavate ainete Montreali protokolli muudatuse sõlmimise kohta (EÜT L 272, 25.10.2000, lk 26).
   
      (6)  Nõukogu 4. märtsi 2002. aasta otsus 2002/215/EÜ osoonikihti kahandavate ainete Montreali protokolli neljanda muudatuse sõlmimise kohta (EÜT L 72, 14.3.2002, lk 18).
   
      (7)  Nõukogu 5. oktoobri 2016. aasta otsus (EL) 2016/1841 Ühinenud Rahvaste Organisatsiooni kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel sõlmimise kohta (ELT L 282, 19.10.2016, lk 1).
   
      (8)  Euroopa Parlamendi ja nõukogu 16. aprilli 2014. aasta määrus (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta (ELT L 150, 20.5.2014, lk 195).
   
      (9)  Nõukogu peasekretariaat avaldab Kigali muudatuse jõustumise kuupäeva Euroopa Liidu Teatajas.